Γιουνές Μπελχαντά

Ο **Γιουνές Μπελχαντά** (γεννημένος στις 25 Φεβρουαρίου του 1990 στην Αβινιόν) είναι Γαλλο-μαροκινός διεθνής ποδοσφαιριστής, που αγωνίζεται ως επιθετικός μέσος για την Αλ-Σαμάλ και την εθνική ομάδα του Μαρόκου.

Αγωνιζόμενος στη θέση του μέσου, ξεκίνησε την επαγγελματική του καριέρα στην Μονπελιέ το 2009.

Ο Γιουνές Μπελχαντά εκπροσώπησε την χώρα του τόσο στο Κύπελλο Εθνών Αφρικής (2012,2013,2017), όσο και στο Παγκόσμιο Κύπελλο Ποδοσφαίρου (2018).

## Βιογραφία
Μαροκινής καταγωγής και προερχόμενος από οικογένεια με έξι παιδιά, ο Γιουνές ανακαλύπτει το ποδόσφαιρο στην περιοχή του Γκαρ, στο Αραμόν και έπειτα στο Ρεμουλάν, πριν καθιερωθεί στην ΜΚΖ Αβινιόν.

Αγωνίζεται στη θέση του λίμπερο μέχρι την κατηγορία under-13 αλλά ήδη παρακολουθείται στενά από αρκετούς συλλόγους όπως η Ολιμπίκ Μαρσέιγ, η Ολιμπίκ Λυών, η ΑΣ Σαιντ-Ετιέν και η ΑΣ Μονακό που ήδη διέκριναν το ταλέντο του. Πάντως, παρά την επιθυμία του να μετακομίσει στην περιοχή Φορέ (όπου εδρεύει η ΑΣ Σαιντ-Ετιέν), δεν υπογράφει με καμιά από αυτές τις ομάδες καθώς οι γονείς του δεν δέχονται αυτή την μετακίνηση, που θεωρούν πολύ μεγάλη για τις επιθυμίες τους.

### Συλλογική Καριέρα
Τελικά καταλήγει στις ακαδημίες της Μονπελιέ ΣΚ όπου μετά από έξι χρόνια εκπαίδευσης επανατοποθετείται μπροστά από την άμυνα, στον χώρο της μεσαίας γραμμής. Κερδίζει με τους συμπαίκτες του τον τελικό του Κυπέλλου Γκαμπαρντέλα του 2009 απέναντι στην ΦΚ Ναντ με σκορ 2-0.

Υπογράφει το πρώτο του επαγγελματικό συμβόλαιο το 2009. Πραγματοποιεί το ντεμπούτο του στην Πρώτη Κατηγορία στη διάρκεια του πρώτου αγώνα της σεζόν, στις 8 Αυγούστου του 2009 απέναντι στην Παρί Σεν Ζερμέν. Συμμετέχοντας σε 33 αγώνες, εκ των οποίων οι 19 ως βασικός, αποτελεί μια από τις αποκαλύψεις της σεζόν, που βρίσκει την Μονπελιέ ΣΚ να προκρίνεται για το Γιουρόπα Λιγκ χάρη σε μια 5η θέση στο πρωτάθλημα. Στο τέλος της σεζόν, ανανεώνει για δύο χρόνια το συμβόλαιό του με την Μονπελιέ ΣΚ, παραμένοντας έτσι μέλος της ομάδας μέχρι και τον Ιούνιο του 2014.

Την επόμενη σεζόν, φτάνει με την ομάδα του στον τελικό του Λιγκ Καπ Γαλλίας του 2011 όπου η Μονπελιέ ηττήθηκε από την Μαρσέιγ με 1-0.

Στις 9 Δεκεμβρίου 2011, ψηφίζεται καλύτερος παίκτης UNFP του μήνα Νοεμβρίου της Λιγκ 1, μπροστά από τον συμπαίκτη του Ολιβιέ Ζιρού.

### Διεθνής Καριέρα
Στην αρχή της σεζόν 2010-2011 επιλέγει την Εθνική Μαρόκου, απορρίπτοντας την Εθνική Γαλλίας.

Ο Γιουνές Μπελχαντά κάνει το ντεμπούτο του με την Εθνική Μαρόκου την Τετάρτη 17 Νοεμβρίου απέναντι στην Εθνική Ομάδα της Βορείου Ιρλανδίας.

Στις 29 Δεκεμβρίου 2011, ο Έρικ Γκέρετς τον καλεί στην αποστολή που θα λάβει μέρος στο Κύπελλο Εθνών Αφρικής του 2012 που θα γίνει στην Γκαμπόν και στην Ισημερινή Γουινέα.

## Διακρίσεις

### Σε συλλόγους

#### Μονπελιέ

* Λιγκ 1: 2011-12

#### Ντιναμό Κιέβου

* Πρέμιερ Λιγκ Ουκρανίας: 2014-15, 2015-16
* Κύπελλο Ουκρανίας: 2013-14, 2014-15

#### Γαλατασαράι

* Σούπερ Λιγκ Τουρκίας: 2017-18, 2018-19
* Κύπελλο Τουρκίας: 2018-19
* Σούπερ Καπ Τουρκίας: 2019

### Ατομικές

* Ομάδα της σεζόν στην Λιγκ 1: 2011-12
* Γκολ της σεζόν στην Λιγκ 1: 2011-12
* Νέος ποδοσφαιριστής της σεζόν στην Λιγκ 1: 2011-12
* Prix Marc-Vivien Foé: 2011-12
* Ομάδα του τουρνουά στο Κόπα Άφρικα: 2012
* Ομάδα της σεζόν στην Τουρκική Σούπερ Λιγκ: 2021-22

## Παραπομπές



Κατηγορία:Μαροκινοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Μονπελιέ ΕΣΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Κυπέλλου Εθνών Αφρικής 2012
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ξένοι ποδοσφαιριστές στην Ουκρανία
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Αντάνα Ντεμίρσπορ
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στο Κατάρ